cyanic-selkie/wikianc huggingface dataset:
নন্দিতা স্বেতা
কর্মজীবন
স্বেতা ২০০৬ সালে স্নাতক সম্পূর্ণ করার পূর্বে ভিজে (ভিডিও জোকি) হিসেবে তার কধর্মজীবন শুরু করেন। তিনি ২০০৮ সালে কন্নড় ভাষার চলচ্চিত্র "নন্দ লাভস নন্দিতা" এর মাধ্যমে অভিনয় জগতে প্রবেশ করেন। তিনি চলচ্চিত্রটিতে নন্দিতা চরিত্রে অভিনয় করেন। তিনি ২০১২ সালে তার প্রথম তামিল চলচ্চিত্র "আত্তাকাথি" এ অভিনয় করেন। এই চলচ্চিত্রে অভিনয় এর জন্য তিনি প্রশংসিত হোন। এরপর তিনি দুরাই সেন্থিল্কুমার এর পরিচালনায় "এথির নিছাল" (২০১৩) চলচ্চিত্রে অভিনয় করেন। তিনি ভিজয় সেথুপাতি এর বিপরিতে কমেডি চলচ্চিত্র "ইধারকুথান আসাইপাত্তাই বালাকুমারা" চলচ্চিত্রে অভিনয় করেন।
ইকবাল হুসেন কোরেশি
পাকিস্তান পারমাণবিক শক্তি কমিশন
অবশেষে, কোরেশি পারমাণবিক বিজ্ঞান ও প্রযুক্তি ইনস্টিটিউটে পারমাণবিক রসায়ন বিভাগের (এনসিডি) প্রধান হন, ইউরেনিয়াম থেকে ঘন এবং বিচ্ছিন্ন প্লুটোনিয়ামকে পৃথক করার জন্য বহু-পর্যায়ের রাসায়নিক প্রক্রিয়াটি এই বিভাগেই সংঘটিত হয়েছিল। এনসিডিতে, সাম্প্রতিক এবং আধুনিকতম প্রযুক্তি সমন্বিত বিশ্লেষণযোগ্য রসায়ন পরীক্ষাগার নিয়ে বিশ্লেষণধর্মী রসায়নবিদ গোষ্ঠী তৈরিতে তদারকির ভূমিকাও তিনি পালন করেছিলেন। তাঁদের অধীনে ছিল বিশ্লেষণযোগ্য রসায়ন গবেষণাগার, পারমাণবিক শোষণ বর্ণালীবীক্ষণ পরীক্ষাগার, বিকিরণ বর্ণালীবীক্ষণ পরীক্ষাগার, ক্রোমাটোগ্রাফি পরীক্ষাগার, তড়িৎ রাসায়নিক বিশ্লেষণ পরীক্ষাগার এবং তেজষ্ক্রিয় সমস্থানিক উৎপাদন পরীক্ষাগার।
নন্দিতা স্বেতা
কর্মজীবন
২০১৪ সালে তার মুক্তিপ্রাপ্ত চলচ্চিত্রগুলি হলো মুন্ডাসপাত্তি, নালানাম নন্দিনিয়াম এবং এইন্ধাম থালাইমুরাই সিধা ভাইধিয়া সিগামানি। ২০১৫ সালে তিনি "উপ্পু কারুভায়াদু" এবং "পুলি" চলচ্চিত্রে অভিনয় করেন। ২০১৬ সালে তার "অঞ্জালা" এবং "এল্কাদিকি পোথাভু ছিন্নাভাদা" চলচ্চিত্রদুটি মুক্তি পায়। তিনি ফিল্মফেয়ার বেস্ট সাপোর্টিং এক্ট্রেস তেলুগু পুরস্কার জিতেন। ডিসেম্বর ২০১৭ সালে তার "উল্কুথু" চলচ্চিত্রটি মুক্তি পায়। "কালাকালাপ্পু ২" চলচ্চিত্রে তিনি অতিথি ভূমিকায় অভিনয় করেন। তার পরবর্তি মুক্তিপ্রাপ্ত চলচ্চিত্রগুলি হলো "কাথিরুপ্পোর পাত্তিয়াল" এবং "আসুরাভাধাম"। তাছাড়া তার দুটি তেলুগু ভাষার চলচ্চিত্র "স্রিনীভাসা কল্যানাম" (২০১৮) এবং "ব্লাফ মাস্টার" (২০১৯) মুক্তি পায়।
ব্যক্তিগত জীবন
তার বাড়ি ভারতের কর্ণাটক প্রদেশের বেঙ্গালুরুতে। যেখানে তার পিতা একজন ব্যবসায়ী এবং মা গৃহিনী। তার ছোট দুইজন ভাই রয়েছে।
সিন্দুরবা রেলওয়ে স্টেশন
সিন্দুরবা রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এসওয়াইডব্লিউ।
অবস্থান
স্টেশন উত্তর প্রদেশের সিন্দুরবায় অবস্থিত। এই স্টেশন থেকে পরবর্তী স্টেশন হল - আকবরগঞ্জ রেলওয়ে স্টেশন এবং পূর্ববর্তী স্টেশন হল নিহালগড় রেলওয়ে স্টেশন।
পরিকাঠাম
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। স্টেশনে ৩ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
প্রশাসন ও নিরাপত্তার ব্যবস্থা
সিন্দুরবা রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
রিয়াজ খান
রিয়াজ খান একজন ভারতীয় চলচ্চিত্র অভিনেতা এবং বডিবিল্ডার যিনি প্রধানত মালয়ালম এবং তামিল সিনেমাতে কাজ করে থাকেন। এছাড়াও তিনি বেশ কয়েকটি তেলুগু ও কন্নাটা চলচ্চিত্রে অভিনয় করার পাশাপাশি একটি হিন্দি চলচ্চিত্র এবং ২টি বাংলা চলচ্চিত্রে কাজ করেছেন। তিনি বলচন্দ্র মেনন পরিচালিত মালয়ালম চলচ্চিত্র সুঘাম সুঘকরামে অভিনেতা হিসেবে আত্মপ্রকাশ করেন। পরবর্তীতে তিনি তামিল ও তেলুগু চলচ্চিত্রে অভিনয় করেন। কয়েক বছর পর, তিনি মালায়ালাম চলচ্চিত্রে শিল্পে ফিরে আসেন, তার সহ-তারকা ছিলেন মহনলাল। তিনি ইনশেপ হেলথ অ্যান্ড ফিটনেস নামের একটি চেন্নাই ভিত্তিক ফিটনেস স্টুডিওর ব্র্যান্ড এম্ব্যাসার হিসেবে কাজ করছেন। তার উল্লেখযোগ্য চলচ্চিত্রের মধ্যে রয়েছে বদ্রি (২০০১), বাবা (২০০২), রমনা (২০০২), বলেত্তান (২০০৩), উইনার (২০০৩), রানওয়ে (২০০৪), পাওয়ার অফ উইমেনি (২০০৫) গজিনি (২০০২), থিরুপাঠি (২০০৬) এবং স্ট্যালিন (২০০৬)। বর্তমানে তিনি সান টিভিতে নন্দিনী ধারাবাহিকে অভিনয় করছেন।
পেড্রো লেমেবেল
পেড্রো সেগান্দু মার্দোনেস লেমেবেল (Pedro Lemebel; জন্ম: ২১ নভেম্বর, ১৯৫২ - মৃত্যু: ২৩ জানুয়ারি, ২০১৫) সান্তিয়াগোয় জন্মগ্রহণকারী চিলির বিশিষ্ট সমকামী প্রাবন্ধিক, ঘটনাপঞ্জী লেখক ও ঔপন্যাসিক ছিলেন। চিলির ব্যক্তি স্বাধীনতার প্রবল সমর্থক ও সমকামী দৃষ্টিভঙ্গী দিয়ে প্রচলিত সংস্কৃতির রসাত্মক বর্ণনাকারী ছিলেন তিনি। ২০১৪ সালে চিলির জাতীয় সাহিত্য পুরস্কারের জন্য মনোনীত হয়েছিলেন পেড্রো লেমেবেল।
অবদানসমূহ
তার লিখিত সাহিত্য কর্মগুলো চিলীয় বংশানুক্রমিক ধারায় আত্মজীবনীমূলক উৎস হিসেবে ব্যবহার করা হচ্ছে। সমকামী সাহিত্য চর্চা, বিদ্রোহাত্মক দৃষ্টিভঙ্গী ও সুন্দর শৈলী বিন্যাসের কারণে লাতিন আমেরিকায় বেশ পরিচিতি পান। পাশাপাশি, আন্তর্জাতিক পরিমণ্ডলে অন্যতম সেরা চিলীয় লেখকরূপে চিহ্নিত হয়ে আছেন। তার সাহিত্য কর্মগুলো ফরাসি, ইতালীয় ও ইংরেজি ইত্যাদি বিভিন্ন ভাষায় অনূদীত হয়েছে। সুচারু লেখনীর পাশাপাশি চিত্রশিল্পী হিসেবেও পরিচিতি পেয়েছেন তিনি। তার কাজগুলো ছিল উস্কানীমূলক ও রাজনৈতিক বিরক্তিভাবের পরিচয়জ্ঞাপক। অঙ্কনকে হাতিয়ার করে সামাজিক সমালোচনায় মুখর থাকতেন।
প্রারম্ভিক জীবন
রুটি প্রস্তুতকারী পরিবারের সন্তান তিনি। পেড্রো মার্ডোনেস পারেদেস ও এলেনা লেমেবেল ভায়োলেট দম্পতির পুত্র পেড্রো লেমেবেল সান্তিয়াগোর এক বস্তিতে জন্মগ্রহণ করেছিলেন। বস্তির পাশ দিয়েই সেচ খালা জাঞ্জ দে লা আগুদা মাপোচো নদীতে গিয়ে মিশেছে। পার্শ্ববর্তী দ্য লীগে তার শৈশবকাল অতিবাহিত হয়। ১৯৬০-এর দশকের মাঝামাঝি সময়ে সামাজিক আবসনের আভেনিদা ডিপার্টমেন্টালে তার পরিবার স্থানান্তরিত হয়।
লা লীগা ম্যান ইন্ডাস্ট্রিয়াল স্কুলে অধ্যয়ন করেন। সেখানে তিনি ধাতব আসবাবপত্র বিষয় শিখতেন। এরফলে সহপাঠীদের কাছ থেকে টিটকারির শিকার হয়েছিলেন। মাধ্যমিক বিদ্যালয়ে পড়াশোনা শেষ করে লাইসিও ম্যানুয়েল বারোস বর্গোনোতে অধ্যয়ন করেন। ১৯৭০-এর দশকে চিলি বিশ্ববিদ্যালয়ে ভর্তি হন। সেখানে তিনি প্লাস্টিক আর্টসে স্নাতক ডিগ্রী অর্জন করেন।
কর্মজীবন
১৯৭৯ সালে স্নাতক ডিগ্রী লাভের পর সান্তিয়াগোর দুটি উচ্চ বিদ্যালয়ে কাজ করতে শুরু করেন। কিন্তু ১৯৮৩ সালে সমকামিতার অভিযোগে তাকে বহিস্কার করা হয়। এ অভিজ্ঞতা অর্জনের পর তিনি আর শিক্ষকতা পেশায় ফিরে যাননি। নিজেকে পুরোপুরি সাহিত্য কর্মকাণ্ডে জড়িয়ে ফেলেন।
১৯৮০-এর দশকের শুরুতে লেমেবেল সাহিত্যকর্মে যোগ দেন। সাহিত্যিক কর্মশালায় গল্প লেখেন। এরপর ১৯৮৩ সালে তিনি ছোট্ট সাহিত্যিক প্রতিযোগিতায় অংশ নেন। কম্পেনসেশন ফান্ড জাভেইরা কারেরা'র পরিচালনায় তিনি প্রথম পুরস্কার লাভ করেন। ফর দ্য টাইম ইজ নিয়ার শীর্ষক ছোটগল্পটি ঐ বছরই ফান্ডের অর্থায়নে সংকলন গ্রন্থাকারে প্রকাশিত হয়। ঐ সঙ্কলনে লেখক তার ছবি, বাবা ও উভয়ের বিভিন্ন তথ্য প্রদান করেন। গল্পে লেখকের কাঁচা হাতের ও বিষয়ভিত্তিক লেখা উপস্থাপিত হয়েছে। এতে তার বংশানুক্রমিক সম্পর্কিত ছিল ও সমকামী বিশ্বের প্রতিকূলতাসহ চিলীয় অবহেলিতশ্রেণীর পরিবেশকে তুলে ধরা হয়েছে। গল্পে এক তরুণের জীবনযাত্রায় মা কর্তৃক পরিত্যক্ত এবং পিতা কর্তৃক প্রত্যাখ্যাত হওয়ার বিষয় এসেছে। ফলশ্রুতিতে পার্শ্ববর্তী প্রভিডেন্সিয়ার উন্নততর জীবন উপভোগের জন্য পতিতাবৃত্তিতে জড়ানোর বিষয় উল্লেখ রয়েছে।
বিভিন্ন কর্মশালায় নারীবাদী লেখকসহ বামপন্থী পিয়া বারোস, র‌্যাকুয়েল ওলেয়া, এলতিত ও নেলি রিচার্ডের সাথে স্বাক্ষাৎ ঘটে। তারা একনায়কতন্ত্র ও সরকারী শিক্ষা প্রতিষ্ঠানের বিরুদ্ধে অবস্থান নিয়ে বিকল্পধারা রাজনৈতিক সংগঠন প্রতিষ্ঠায় তাকে তাগিদ দেন। কিন্তু সমকামিতার কারণে তার বামপন্থী রাজনীতির সদস্যপদ বাতিল হয়ে যায়।
১৯৮৬ সালে মাপোচো স্টেশনে বামপন্থী রাজনৈতিক শোভাযাত্রায় প্রথমবারের মতো উঁচু জুতা পড়েন ও হাতুড়ি এবং কাস্তে নিয়ে হাজির হন যা তার মুখমণ্ডলের বাদিকে অবস্থান করছিল। সেখানে তিনি তার ইশতেহার পড়েন শোনান যে, আমি আমার ভিন্নতার স্বপক্ষে কথা বলতে চাই। এ লেখাটি গল্প, ঘটনাপঞ্জি ও কবিতার সংমিশ্রণে রচনা করা হয়েছিল।
২০০২ সালে জুয়ান পাবলো সাদারল্যান্ড 'এ কোরাজন আর্বেয়র্তো: লিটারেরি জিওগ্রাফি অব হোমোসেক্সুয়ালিটি ইন চিলি' শীর্ষক তার এক সংকলনে প্রকাশ করেন। ঐ বছরই তার সাতটি গল্প নিয়ে পিয়া বারোস কর্মশালায় কাউন্টলেস শীর্ষক সংকলনে প্রকাশ করেন। চিলির কমিউনিস্ট পার্টি থেকে নিজেকে দূরে সরিয়ে রাখলেও দলীয় নেতা গ্ল্যাদিস মারিনের সাথে ২০০৫ সালে তার মৃত্যুর পূর্ব পর্যন্ত চমৎকার বন্ধুত্বপূর্ণ সম্পর্ক বিরাজমান ছিল।
৪ সেপ্টেম্বর, ২০১৩ তারিখে প্রাইজ হোস দনোসো লাভ করেন। তার এ পুরস্কারটি মাকে উৎসর্গ করেন।
ব্যক্তিগত জীবন
২০১১ সালে কণ্ঠনালীর ক্যান্সারে আক্রান্ত হলে তার চিকিৎসা হয় ও কণ্ঠস্বরের একাংশ ক্ষতিগ্রস্ত হয়। পরের বছর লোপেজ পেরেজ দ্য চিলি ফাউন্ডেশন পরিচালনা করেন। অসুস্থতাকালীন তিনি মন্তব্য করেন যে, এই কি জীবন, এইডসের মাধ্যমে আমার যাত্রা শুরু এবং শেষ হয়েছে ক্যান্সারের মাধ্যমে। শেষটির মাধ্যমে আমাকে পুনরায় চলতে শুরু করতে হবে।
ইদারা মাবাহিছে ফিকহিয়্যাহ
ইদারা মাবাহিছে ফিকহিয়্যাহ (ادارہ مباحث فقہیہ) জমিয়ত উলামায়ে হিন্দের পৃষ্ঠপোষকতায় ১৯৭০ সালে ইসলামি আইনজ্ঞ মুহাম্মদ মিয়া দেওবন্দি কর্তৃক প্রতিষ্ঠিত একটি ফিকহ গবেষণা কেন্দ্র। এটি প্রতিষ্ঠার লক্ষ্য ছিল ইসলামি আইন দ্বারা প্রতিষ্ঠিত নীতি ও বিধিগুলোর সাথে সঙ্গতি রেখে শরিয়াহ সংক্রান্ত উদ্ভুত বিভিন্ন নতুন সমস্যা নিয়ে ইসলামি আইনজ্ঞদের সমষ্টিগত চিন্তাভাবনা, পারস্পরিক পরামর্শ ও সহযোগিতার মাধ্যমে যাতে একটি সিদ্ধান্তে পৌঁছানো যায়।
লক্ষ্য ও উদ্দেশ্য
এর মূল লক্ষ্য ও উদ্দেশ্য নিম্নরূপ:
সেমিনার
পুনরুজ্জীবনের পর থেকে প্রতিষ্ঠানটি নতুন সমস্যাগুলো সম্মিলিতভাবে আলোচনা ও সমাধানের জন্য ফিকহি সেমিনারের একটি সিরিজ শুরু করে। এই সেমিনার আয়োজনের পূর্বে প্রতিষ্ঠানটি আধুনিক সমস্যাগুলো নিয়ে প্রশ্নপত্রের একটি তালিকা নির্ভরযোগ্য ইসলামি আইনজ্ঞদের নিকট পাঠান। তাদের উত্তর পাওয়ার পর তা সংক্ষিপ্ত করা হয় এবং তারপর সম্মিলিতভাবে সংশ্লিষ্ট বিষয়গুলো নিয়ে আলোচনা করার জন্য একটি জাতীয় সেমিনার অনুষ্ঠিত হয়। সেমিনারের শেষে আলোচনাধীন বিষয়ের জন্য উপযুক্ত সিদ্ধান্ত প্রণয়নের জন্য পেপার উপস্থাপনকারী উলামাদের একটি কমিটি নিয়োগ করা হয়। তারপর সিদ্ধান্তগুলো সিনিয়র উলামা ও মুফতিদের কমিটির সামনে উপস্থাপন করা হয় এবং তারপর পুঙ্খানুপুঙ্খ আলোচনার পরে সিদ্ধান্তগুলো চূড়ান্ত করা হয়। এরপর চূড়ান্ত অধিবেশনে সিদ্ধান্তগুলো উপস্থাপন ও আলোচনা করা হয়। পর্যবেক্ষণের পর অংশগ্রহণকারীরা উত্থাপিত বিভিন্ন প্রশ্নের উত্তর দেন এবং তারপরে সিদ্ধান্তগুলো জারি করা হয়। ২০১৬ পর্যন্ত প্রতিষ্ঠানটি ১২টি জাতীয় সেমিনারের আয়োজন করেছে। যথা:
সি. এস. চন্দ্রিকা
থাম্ব|২০১৯ সালে চন্দ্রিকা '''সি.এস. চন্দ্রিকা''' কেরলের একজন ভারতীয় মালয়ালম লেখিকা যিনি কল্পকাহিনী এবং অ-কল্পকাহিনী লিখে থাকেন। এছাড়াও তিনি একজন নারী বিজ্ঞানী, কর্মী, কলাম লেখিকা, মানবাধিকারকর্মী এবং পরিবেশ ও উন্নয়ন উদ্বেগের সাথে জড়িত।
শিক্ষা
সি. এস. চন্দ্রিকা উদ্ভিদবিজ্ঞানে স্নাতক ডিগ্রি অর্জন করেছেন এবং মালয়ালম ভাষা ও সাহিত্য এবং উইমেন স্টাডিজে স্নাতকোত্তর ডিগ্রি অর্জন করেছেন। তিনি কালিকট বিশ্ববিদ্যালয় থেকে চারুকলায় পিএইচডি করেছেন।
প্রকাশনা
তিনি বিংশ শতাব্দীর প্রথমদিকে মালয়ালম নারীবাদী লেখিকা সরস্বতী অম্মাকে নিয়ে একটি মনোগ্রাফ প্রকাশ করেছিলেন।
কুফু
আইনি বিধিবিধান
ইসলামী পণ্ডিতরা (উলামা) কুরআন ও হাদিসের ভিত্তিতে কুফুর মতবাদ সম্পর্কে ভিন্ন মতামত ও যুক্তি রাখেন। চারটি সুন্নি মাধবের দ্বারা যা ধারাবাহিকভাবে সম্মত হয় তা হল ধর্মের সামঞ্জস্যতা। মুসলিম নারীরা শুধুমাত্র মুসলিম পুরুষদের বিয়ে করতে পারে, কিন্তু মুসলিম পুরুষদেরও ইহুদি বা খ্রিস্টান মহিলাদের সাথে বিবাহ করার অনুমতি আছে। শিয়া ইসলামে বংশের ভিত্তিতে কাফার কোন ধারণা নেই।
হানাফী অবস্থান
পাকিস্তানি মুফতি ও দায়ী তারিক মাসুদ বলেন, "ফুকাহায়ে কেরাম ছয় জিনিসের মাঝে কুফু ঠিক রাখার কথা বলেছেন। এ ছয় জিনিসের মাঝে কুফু ঠিক থাকা আবশ্যক। এ ছয় জিনিস পুরুষের জন্য নয়। পুরুষ নিজের চেয়ে নিচু জায়গায় বিয়ে করলেও শরীয়াতে তাকে অনুমতি দেয়। পুরুষ নিচু থেকে নিচুতে শাদি করতে পারবেন। কিন্তু মেয়ে পারবে না। বরং মেয়ের বেলায় কুফু তার সমপর্যায়ের হবে বা উঁচু হবে। তাহলে বিয়ে সফল হবে। অন্যথা সফল হবে না।
ছয়টি জিনিস নিম্মরুপ :
খ) পেশা: পেশায় নারীর চেয়ে নিচু হলে চলবে না। উঁচু বা সমপর্যায়ের লাগবে।
গ) দৌলত: এ দৌলত দ্বারা টাকা পয়সা কিংবা ব্যাংক ব্যালেন্স উদ্দেশ্য নয়। টাকা পয়সাতো আসে যায়। কখনো আছে। কখনো নাই। দেখা যায় আজ গরীব। কাল ধনী। তাই শরীয়ত কখনো টাকা পয়সাকে দৌলতমন্দ বলেনি। বরং কারো যদি দু’হাত ও দু’পা থাকে তাহলে শরিয়ত তাকে ধনী হিসেবে সাব্যস্ত করেছে। কেননা সে সম্পদ উপার্জন করতে পারবে, (অর্থাৎ উৎপাদনশীল হবে)। এখানে দৌলত দ্বারা উদ্দেশ্য হলো, এতটুকু পরিমাণ সম্পদের মালিক হওয়া যতটুকু হলে মেয়ের মহরের টাকা দিতে পারে।
ঘ) ইসলাম: মুসলমান কন্যাকে মুসলমানের কাছেই বিয়ে দিতে হবে। কোনো ঈসায়ীর কাছে দিলে হবে না। তবে কোনো পুরুষের জন্য ঈসায়ীকে বিয়ে করা জায়েজ।
ঙ) দীনদারী: দীনদারী দ্বারা উদ্দেশ্য হলো, মেয়ে দীনদার। আর ছেলে কোন ধরনের কবীরা গুনাহে লিপ্ত। তাহলে সেও এই মেয়ের উপযুক্ত নয়। দীনদার নারীকে ফাসেকের কাছে বিয়ে দিলে বাবাকে কেয়ামাতের দিন জবাবদিহি করতে হবে।
চ) আলেমা: কোনো সত্যিকারের আলেমা মেয়ের কুফু গায়রে আলেম হতে পারবে না। সব মহিলা মাদরাসার ছাত্রীরা ভালো আলেমা হয় না এটা সবার আগে মনে রাখতে হবে। তবে ভালো মজবুত যোগ্যতাসম্পন্ন আলেমা মেয়ের বিয়ে গাইরে আলেমের কাছে দিতে পারবে না। তবে আলেম ছেলে আলেমা ও গায়রে আলেমা সবাইকে বিয়ে করতে পারবে।"
মাসুদের মতে, "এই ছয়টি বিষয় বিয়ের সময় পিতার দেখা জরুরি। কিন্তু আজকাল সমাজে কুফু মিলানো অনেক কঠিন। যদি বাবা এসব দেখা শুরু করে তাহলে সবদিক দিয়ে মিলানো মুশকিল। তাই ফুকাহায়ে কেরাম এর একটি সুরত বের করেছেন। সেটা হলো, ‘কোনো কুফুওয়ালা ছেলের দ্বিতীয় স্ত্রী বানিয়ে দেয়া। কেননা কোনো গাইরে কুফুর কাছে মেয়ে বিয়ে দেয়ার চেয়ে কুফুওয়ালা ছেলের দ্বিতীয় স্ত্রী বানানো উত্তম। এর মাঝে দাম্পত্যজীবন সুখী হওয়ার সুযোগ অনেক বেশি। গাইরে কুফুওয়ালার কাছে দাম্পত্যজীবন সফল হওয়ার সুযোগ অনেক কম। এর মাঝে সারাজীবন দুঃখিনী মহিলা কষ্ট পেতে থাকে। একটা সময় এসে বিয়ে ভেঙ্গে যায়। অশান্তি দেখা দেয়। তাই পরিবারে শান্তির জন্য কুফু দেখে বিয়ে দেয়া জরুরি।"
শাফি অবস্থান
শাফেয়ী চিন্তাধারার মতে, কুফু বংশ, ধর্মীয়তা, পেশা, এবং ত্রুটিমুক্ত হওয়া যা বিবাহ চুক্তি (নিকাহ) বাতিল করার অনুমতি দেয়। কাকে বিয়ে করতে হবে তার সুপারিশ হিসেবে এটা ভুল বোঝা যাবে না। বরং, এটি একটি আইনী নিষেধাজ্ঞা হিসাবে গ্রহণ করা উচিত যাতে একজন নারীর বিবাহের ক্ষেত্রে তার স্বার্থ রক্ষা করা যায়। যদি কোন মহিলা এই বিষয়গুলির উপর ভিত্তি করে আপাতদৃষ্টিতে বেমানান কাউকে বিয়ে করতে ইচ্ছুক হয়, তাহলে তা করতে তার কোন দোষ নেই। তদনুসারে, একজন আরব মহিলার কোনো অনারব পুরুষকে বিয়ে করা উচিত নয়; একইভাবে, একজন পুণ্যবান মহিলার দুর্নীতিগ্রস্ত পুরুষকে বিয়ে করা উচিত নয়, (যদিও স্বামী তার অন্যায় ত্যাগ করা যথেষ্ট)। উচ্চতর পেশার কারও কন্যাকে নীচ পেশার পুরুষকে বিয়ে করা উচিত নয়। উভয় পক্ষের সম্পদ বিবেচনার বিষয় নয়, কারণ এটি নিছক সাময়িক এবং "যারা আত্মসম্মান এবং বুদ্ধিমত্তার অধিকারী তারা এতে গর্ব করে না।"
হাম্বলী অবস্থান
হাম্বলী চিন্তাধারার পণ্ডিতরা বলেন যে, কুফু পাঁচটি বিষয়, যেমন, ধর্ম, বংশ, স্বাধীনতা, চাকরি এবং সম্পদের উপর ভিত্তি করে মিল এবং আনুপাতিকতার প্রতিনিধিত্ব করে।
উদ্দেশ্য
কাফফার মূল লক্ষ্য শান্তিপূর্ণ এবং দীর্ঘস্থায়ী বিবাহ করা। যুক্তি হল যে সাধারণ ধারণা, সমতুল্য দৃষ্টিভঙ্গি এবং বোঝাপড়ার উপর ভিত্তি করে নির্মিত একটি পরিবার একটি শান্তিপূর্ণ এবং সুখী বিবাহ করবে। যাইহোক, যদি এই ধরনের যুক্তি গ্রহণ করা হয়, তাহলে এটি প্রশ্ন উত্থাপন করে যে কেন এই নিষেধাজ্ঞাগুলি শুধুমাত্র একজন সম্ভাব্য স্ত্রীর জন্য প্রযোজ্য, স্বামীর উপর নয়। আইনী বিধিবিধানের সাথে আরও সংগত একটি উদ্দেশ্য হ'ল সম্ভাব্য স্ত্রীর স্বার্থ রক্ষা করা নিশ্চিত করে যে সে তার বিবাহিত বন্ধনে অসম্মানিত নয়।
সিরাতুয যাহির বাইবার্স
সিরাতুয যাহির বাইবার্স (سيرة الظاهر بيبرس; বা যাহির বাইবার্সের জীবন) বা সিরাতুয যাহিরিয়া একটি দীর্ঘ মিশরীয় লোকসাহিত্যিক মহাকাব্য। যা মামলুক সুলতান যাহির বাইবার্স বন্দুকদারির জীবন এবং বীরত্বপূর্ণ কৃতিত্ব বর্ণনা করে।
সাহিত্য বৈশিষ্ট্য
কবিতাটিতে সাহসী অশ্বারোহী, সৈন্য এবং অভিযাত্রীদের কল্পনাপ্রবণ চিত্র রয়েছে। উদাহরণস্বরূপ, মামলুক যুগের সিরীয় ইসমাইলিদের গল্প বলার ক্ষেত্রে আলীর বংশধর বনু ইসমাঈলকে সম্মান ও ন্যায়বিচারের আদর্শ হিসেবে দেখানো হয়েছে। শামসার মতো সম্প্রদায়ের মহিলা সদস্যরাও মামলুক গল্পে বৈশিষ্ট্যযুক্ত। এখানে বনু ইসমাঈলকে বিশেষ বিশেষ কাজ দ্বারা বৈশিষ্ট্যমণ্ডিত করা হয়, যেমন বাইবার্সকে জেনোজ জলদস্যুদের বন্দীদশা থেকে বাঁচানো।
আমিনুল ইসলাম ভুঁইয়া
আমিনুল ইসলাম ভুঁইয়া (জন্ম: ১লা অক্টোবর, ১৯৫৩) হলেন বাংলাদেশের একজন বিশিষ্ট চিন্তাবিদ, লেখক ও অনুবাদক। তিনি প্লেটোর সমগ্র রচনা বাংলা ভাষায় অনুবাদের জন্য বিশেষভাবে খ্যাতিমান। বাংলা ভাষায় অনুবাদে বিশেষ কৃতিত্বের জন্য ২০১৮ খ্রিষ্টাব্দে তিনি বাংলা একাডেমি সাহিত্য পুরস্কার লাভ করেন। কর্মজীবনে তিনি বাংলাদেশ সিভিল সার্ভিসের একজন সদস্য ছিলেন।
জীবনী
১৯৫৩ খ্রিষ্টাব্দের  ১লা অক্টোবর নরসিংদী জেলার বদরপুর গ্রামে জন্মগ্রহণ করেন। ১৯৭৪  খ্রিষ্টাব্দে  তিনি ঢাকা বিশ্ববিদ্যালয় থেকে ইংরেজিতে এবং ১৯৮৬ খ্রিষ্টাব্দে  যুক্তরাষ্ট্রের আমেরিকান ইউনিভার্সিটি থেকে নীতি বিশ্লেষণ-এ স্নাতকোত্তর ডিগ্রি অর্জন করেন। ২০১০ খ্রিষ্টাব্দে তিনি বাংলাদেশ সরকারের সচিব পদ থেকে অবসর লাভ করেন। অতঃপর তিনি এশীয় উন্নয়ন ব্যাংক (ম্যানিলা) বিকল্প নির্বাহী পরিচালক হিসেবে দায়িত্ব পালন করেন।। তাঁর পছন্দের বিষয় বিজ্ঞানের দর্শন ও তুলনামূলক কিংবদন্তি শাস্ত্র।
উল্লেখযোগ্য প্রকাশনা
* প্লেটোর রিপাবলিক-এর ভূমিকা'' ইংরেজি ভায়া হয়ে অনূদিত (পাঠক সমাবেশ, ২০১৮) * প্লেটোর আইনকানুন'' ইংরেজি ভায়া হয়ে অনূদিত (বাংলা একাডেমি; অনুবাদ, ২০১৩)
খামোশ খউফ কি রাত
খামোশ খউফ কি রাত একটি বলিউড নির্মিত হিন্দি রহস্যকাহিনী মূলক চলচ্চিত্র। এই ছবিটি পরিচালনা করেন অভিনেতা ও পরিচালক দীপক তিজোরি। হলিউডে র রহস্য চলচ্চিত্র আইডেন্টিটি'র অনুকরনে এটি নির্মিত।
কাহিনী
দুটি কাহিনী পাশাপাশি চলেছে এই সিনেমায়। একটি বর্তমানে অপরটি ফ্ল্যাশব্যাকে। সিরিয়াল কিলার মানসকে পরের দিন ফাঁসির সাজা শোনানো হবে। মানস যার চিকিৎসায় ছিল সেই ডাক্তার শ্রীমতি সাক্ষী সাগর হঠাৎ কিছু ভয়েস রেকর্ড উদ্ধার করেন যার দ্বারা তিনি প্রমাণ করতে চান অপরাধী দ্বৈতসত্বার অধিকারী মানসিক রোগী। তিনি এই ফাঁসি বন্ধের জন্যে জরুরী ভিত্তিতে উচ্চপদস্থ কর্মকর্তা ও জজসাহেবকে অনুরোধ করেন। মধ্যরাত্রে এই আলোচনা বসে। অপরদিকে দেখা যায় তীব্র বৃষ্টির রাতে অভিনেত্রী কাশ্মীরাকে নিয়ে গাড়ি চালাচ্ছে তার বডিগার্ড অবিনাশ। রাস্তায় এক মহিলা তার গাড়ীর সামনে এলে মারাত্মক আহত হয়। অবিনাশ তাকে ও তার স্বামী পুত্রকে গাড়িতে করে নিয়ে আসে একটি ছোট্ট মোটেলে। কাশ্মীরা অবিনাশকে বারন করে তাদের সাহায্য করতে কিন্তু অবিনাশ ডাক্তারের সন্ধানে আবার বেরিয়ে যায় ও ব্যর্থ হয়। ফিরে এসে সে নিজেই ক্ষত সেলাই করে আহতের। ইতিমধ্যে ওই মোটেলে একে একে আশ্রয়ের জন্যে এসে জোটে বার ড্যান্সার সোনিয়া, একটি নবদম্পতি, এক খুনী অপরাধী কে নিয়ে পুলিশ ইনস্পেকটর যতীন। মোটেলের একমাত্র কর্মচারী আদি সকলকে নির্দিষ্ট ঘরে পাঠিয়ে দেয়। এবার রহস্যজনক ভাবে খুন হতে থাকে একের পর একজন। বোঝা যায় উপস্থিত কেউ একজন খুন করে চলেছে কিন্তু কে তা বোঝা যায়না। সকলেই একে অপরকে সন্দেহ করে।
বনানী ডিসিসি-ইউনিক কমপ্লেক্স
বনানী ডিসিসি-ইউনিক কমপ্লেক্স হল ঢাকার একটি নির্মাণাধীন গগনচুম্বী অট্টালিকা। এটি নির্মাণ করছে বোরাক রিয়েল এস্টেট। স্থাপনাটির উচ্চতা ১২০ মিটার ও ইমারতটির ত্রিশতলা বিশিষ্ট। স্থাপনাটি নির্মিত হলে তা বাংলাদেশের তৃতীয় উচ্চতম ইমারত হবে।
নল সরোবর পাখি অভয়ারণ্য
থাম্ব| মানচিত্র ডান|থাম্ব| মানচিত্র অবস্থান – নল সরোবর পাখি অভয়ারণ্য থাম্ব| পাখি দেখার জন্য সূর্যোদয়ের সময় নৌকা ছেড়ে যায়। থাম্ব| নলসরোবর পাখি অভয়ারণ্যে মেরোপস [[সবুজ বাঁশপাতি|ওরিয়েন্টালিস]] নল সরোবর পাখি অভয়ারণ্য, প্রাথমিকভাবে নিয়ে গঠিত হ্রদ এবং পরিবেষ্টিত জলাভূমি, প্রায় 64টি অবস্থিত ভারতের গুজরাট রাজ্যের সানন্দ গ্রামের কাছে আহমেদাবাদের পশ্চিমে কিমি। প্রধানত শীতকালে এবং বসন্তে পরিযায়ী পাখিদের দ্বারা বসবাস করা, এটি গুজরাটের বৃহত্তম জলাভূমি পাখি অভয়ারণ্য এবং ভারতের অন্যতম বৃহত্তম। ১৯৬৯ এপ্রিলে এটিকে পাখির অভয়ারণ্য ঘোষণা করা হয়।
হ্রদটি শীতকালে 210 টিরও বেশি প্রজাতির পাখিকে আকর্ষণ করে এবং বিভিন্ন গাছপালা ও প্রাণীকে আশ্রয় করে। বিপন্ন বন্য গাধা এবং কালো হরিণ সহ কয়েকটি স্তন্যপায়ী প্রজাতির পাশাপাশি, এর পরিযায়ী পাখির জনসংখ্যার মধ্যে রয়েছে গোলাপী পেলিকান, ফ্ল্যামিঙ্গো, সাদা সারস, ব্রাহ্মণী হাঁস এবং হেরন। ভারতীয় বর্ষা মৌসুমের পরপরই হাজার হাজার পরিযায়ী জলপাখি এই অভয়ারণ্যে আসে। হ্রদের বাইরের প্রান্তের অগভীর এলাকা এবং পুকুরগুলি অগভীর জলে খাওয়া পাখিদের আকর্ষণ করে। শীত ও বসন্তে লাখ লাখ পাখি পাখির অভয়ারণ্যে আসে। এটি জলাভূমি পাখির 250 টিরও বেশি প্রজাতির আশ্রয়স্থল। বেগুনি মুরহেন, পেলিকান, কম ফ্ল্যামিঙ্গো এবং বৃহত্তর ফ্ল্যামিঙ্গো, সাদা সারস, চার প্রজাতির বিটার, ক্রেকস, গ্রেবস, ব্রাহ্মণী হাঁস ( রুডি শেলডাক ) এবং হেরন সহ উত্তর থেকে আসা শীতকালীন অভিবাসীরা নল সরোবরে আসে। নভেম্বর থেকে ফেব্রুয়ারির মধ্যে, হ্রদটি দেশীয় এবং পরিযায়ী পাখির বিশাল ঝাঁকের আবাসস্থল। হাঁস, গিজ, পেলিকান এবং ফ্ল্যামিঙ্গোগুলি সকালের প্রথম দিকে এবং সন্ধ্যায় সবচেয়ে ভাল দেখা যায় এবং অভয়ারণ্যটি ব্যক্তিগত যানবাহন, ট্যাক্সি দ্বারা দিনের ভ্রমণ হিসাবে সর্বোত্তম পরিদর্শন করা হয়, কারণ বাসগুলি খুব কমই থাকে এবং কোনও সুবিধাজনক আবাসন নেই৷ পার্কিং থেকে লেক সাইটে যানবাহন পাওয়া যায় যা প্রায় ১ কিমি
মাইগ্রেট করা আমীন ভাই মেষপালকরা হ্রদের দ্বীপগুলিতে বসতি স্থাপন করে এবং তীরে পাধাররা রয়েছে, যারা লোক নর্তকী, কারিগর এবং নৌকাওয়ালা। কেউ পাখি দেখার জন্য হ্রদে দেশীয় নৌকা ভাড়া করতে পারে এবং দ্বীপগুলিতে ঝুপড়িগুলিতে পিকনিক করতে পারে।
ইন্টারেক্টিভ ব্যাখ্যা কেন্দ্র
ইন্টারপ্রিটেশন সেন্টার, অভিরুচি কেন্দ্রটি ৪২ লক্ষ টাকা ব্যয়ে তৈরি করা হয়েছিল, যার মধ্যে কিয়স্কের জন্য ১৫ লক্ষ টাকা ছিল। এখন পর্যন্ত নল সরোবর এলাকায় ২২৫ ধরনের পাখি রেকর্ড করা হয়েছে। এর মধ্যে ১৪০টি জল-পাখি এবং ৭০টি পরিযায়ী। এই ৭০টির মধ্যে মাত্র ২৫ থেকে ৩০টি সহজেই দর্শনার্থী ও পর্যটকদের নজরে আসে। ব্যাখ্যা কেন্দ্রটি এই ৩০ টি প্রজাতিকে কেন্দ্র করে। কিছু প্রজাতি হল ফ্লেমিংগো, পেলিকান, এগ্রেট, হেরন, হাঁস, করমোরান্ট, ক্রেন। পরিযায়ী পাখিদের ভ্রমণের দূরত্ব, উৎপত্তিস্থল, নল সরোবরের জলের নীচে জীবনের ক্রস-সেকশন প্রোটোটাইপটি কেন্দ্রে প্রদর্শিত হয়। দর্শনার্থীদের বিশুদ্ধ পানীয় জল সরবরাহ করার জন্য একটি বিপরীত অসমোসিস উদ্ভিদও স্থাপন করা হয়েছে।
"রামসার কনভেনশন" সাইট হিসাবে ঘোষণা
24 সেপ্টেম্বর 2012 তারিখে নলসরোবরকে রামসার সাইট হিসাবে ঘোষণা করা হয়েছিল। একটি " রামসার কনভেনশন সাইট - আন্তর্জাতিক গুরুত্বের জলাভূমি " হিসাবে প্রস্তাবিত হয়েছিল।
মানিকগঞ্জ-৩
মানিকগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৭০নং আসন।
সীমানা
মানিকগঞ্জ-৩ আসনটি মানিকগঞ্জ জেলার সাটুরিয়া উপজেলা ও মানিকগঞ্জ সদর উপজেলার    নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহিদ মালেক বিনা প্রতিদ্বন্দ্বিতায় নির্বাচিত হন।
১৯৯০-এর দশকে নির্বাচন
নিজাম উদ্দিন খান অফিসে মারা যান। ১৯৯৬ সালের উপ-নির্বাচনে বিএনপির আবদুল ওয়াহাব খান নির্বাচিত হন
আদিবাসী জনগণ
ডান|থাম্ব|270px|[[গুয়াতেমালার প্যাটজুন গ্রামে একটি মায়া পরিবার, ১৯৯৩]] আদিবাসী জনগণ হলো সাংস্কৃতিকভাবে স্বতন্ত্র জাতিগোষ্ঠী যাদের সদস্যরা সরাসরি একটি নির্দিষ্ট ভৌগোলিক অঞ্চলের প্রাচীনতম পরিচিত বাসিন্দাদের বংশধর এবং কিছু পরিমাণে সেই আদি জনগোষ্ঠীর ভাষা ও সংস্কৃতি বজায় রাখে। তাদের এলাকাভেদে আদিবাসী, আদিবাসী মানুষ, ক্ষুদ্র নৃগোষ্ঠী, ক্ষুদ্র জাতিসত্ত্বা ইত্যাদি নামেও অভিহিত করা হয় (নির্দিষ্ট আদিবাসীদেরকে নৃগোষ্ঠী, জাতি ও এই গোষ্ঠীর সদস্য হিসাবে উল্লেখ করার সময় এই শব্দগুলো প্রায়শই ব্যবহার করা হয়)। আধুনিক প্রেক্ষাপটে আদিবাসী শব্দটি সর্বপ্রথম ইউরোপীয়রা ব্যবহার করে যারা আমেরিকার আদিবাসীদের আমেরিকার ইউরোপীয় বসতি স্থাপনকারীদের থেকে ও যাদেরকে আমেরিকায় ক্রীতদাস হিসেবে আনা হয়েছিল সেসব আফ্রিকানদের থেকে নিজেদের আলাদা করার জন্য এটি ব্যবহার করেছিল। ১৬৪৬ সালে স্যার টমাস ব্রাউন এই প্রেক্ষাপটে শব্দটি প্রথম ব্যবহার করেন যিনি বলেছিলেন "এবং যদিও এর অনেক অংশে বর্তমানে নিগ্রোদের ঝাঁক স্প্যানিয়ার্ডের অধীনে কাজ করছে, তবুও তাদের সকলকে কলম্বাসের আবিষ্কারের পর থেকে আফ্রিকা থেকে পরিবহণ করা হয়েছিল, এবং তারা আমেরিকার আদিবাসী বা যথাযথ স্থানীয় নন।"
জনগণকে সাধারণত "আদিবাসী" হিসাবে বর্ণনা করা হয় যখন তারা একটি প্রদত্ত অঞ্চলের প্রথম বাসিন্দাদের সাথে সম্পর্কিত ঐতিহ্য বা প্রাথমিক সংস্কৃতির অন্যান্য দিকগুলো বজায় রাখে। সমস্ত আদিবাসীদের এই বৈশিষ্ট্যটি থাকেনা, কারণ অনেকেই একটি উপনিবেশিক সংস্কৃতির উল্লেখযোগ্য উপাদান গ্রহণ করেছে, যেমন পোষাক, ধর্ম বা ভাষা। আদিবাসীদের একটি প্রদত্ত অঞ্চলে বসতি স্থাপন করা হতে পারে (আবিষ্কৃত), একটি বৃহৎ অঞ্চল জুড়ে যাযাবর জীবনধারা প্রদর্শন করতে পারে, বা পুনর্বাসিত হতে পারে, তবে তারা সাধারণত ঐতিহাসিকভাবে একটি নির্দিষ্ট অঞ্চলের সাথে যুক্ত থাকে যার উপর তারা নির্ভরশীল। অ্যান্টার্কটিকা ব্যতীত পৃথিবীর প্রতিটি জনবসতিপূর্ণ জলবায়ু অঞ্চল ও মহাদেশে আদিবাসী সমাজ পাওয়া যায়। সারা বিশ্বে প্রায় পাঁচ হাজার আদিবাসী জাতি রয়েছে।
আদিবাসীদের আবাসভূমি ঐতিহাসিকভাবে বৃহত্তর জাতিগোষ্ঠীর দ্বারা উপনিবেশিত হয়েছে, যারা জাতিগত ও ধর্মীয় শ্রেষ্ঠত্ব, ভূমি ব্যবহার বা অর্থনৈতিক সুযোগের বিশ্বাসের সাথে উপনিবেশ স্থাপনকে ন্যায্যতা দিয়েছে। সারা বিশ্বে হাজার হাজার আদিবাসী জাতি বর্তমানে এমন দেশে বসবাস করছে যেখানে তারা সংখ্যাগরিষ্ঠ জাতিগোষ্ঠী নয়। আদিবাসীরা তাদের সার্বভৌমত্ব, অর্থনৈতিক মঙ্গল, ভাষা, জানার উপায় ও তাদের সংস্কৃতির উপর নির্ভরশীল সম্পদগুলোয় প্রবেশে হুমকির সম্মুখীন হচ্ছে। জাতিসংঘ, আন্তর্জাতিক শ্রম সংস্থা ও বিশ্ব ব্যাংক আন্তর্জাতিক আইনে আদিবাসীদের অধিকার নির্ধারণ করেছে। ২০০৭ সালে জাতিসংঘ আদিবাসীদের সম্মিলিত অধিকারের জন্য সদস্য-রাষ্ট্রের জাতীয় নীতিগুলোকে তাদের সংস্কৃতি, পরিচয়, ভাষা, আচার-অনুষ্ঠান ও কর্মসংস্থানের অধিকার রক্ষার অধিকার সহ স্বাস্থ্য, টেকসই উন্নয়ন লক্ষ্যমাত্রা, শিক্ষা ও প্রাকৃতিক সম্পদ নির্দেশিত করার জন্য আদিবাসীদের অধিকার সংক্রান্ত একটি ঘোষণাপত্র জারি করে।
আদিবাসীদের মোট বৈশ্বিক জনসংখ্যার অনুমান সাধারণত ২৫ কোটি থেকে ৬০ কোটি পর্যন্ত। কাকে আদিবাসী বলে গণ্য করা হয় তার সরকারি পদবী ও পরিভাষা দেশ ভেদে পরিবর্তিত হয়। আমেরিকা, অস্ট্রেলিয়া, নিউজিল্যান্ড ও ওশেনিয়ার মতো ইউরোপীয়দের দ্বারা উপনিবেশিত বসতি স্থাপনকারী রাষ্ট্রগুলোয় আদিবাসীর মর্যাদা সাধারণত ইউরোপীয় বসতি স্থাপনের পূর্বে সেখানে বসবাসকারী জনগণের সরাসরি বংশোদ্ভূত গোষ্ঠীগুলোর জন্য সমস্যাহীনভাবে প্রয়োগ করা হয়। সংখ্যাগরিষ্ঠ আদিবাসীদের বাসস্থান এশিয়া ও আফ্রিকায় আদিবাসী জনসংখ্যার পরিসংখ্যান স্পষ্টতার দিক থেকে কম ও তাদের সংখ্যা নাটকীয়ভাবে ওঠানামা করতে পারে কারণ রাষ্ট্রগুলো আদিবাসীদের জনসংখ্যাকে প্রতিবেদনে কম তুলে ধরে বা তাদের বিভিন্ন পরিভাষা দ্বারা সংজ্ঞায়িত করে।
ব্যুৎপত্তি
আদিবাসী শব্দটির ইংরেজি অর্থটি লাতিন শব্দ indigena থেকে উদ্ভূত হয়েছে, যার অর্থ "ভূমি থেকে উদ্ভূত, স্থানীয়"। লাতিন ইন্ডিজেনা পুরাতন লাতিন ইন্দু "in, within" + gignere "to beget, produce" এর উপর ভিত্তি করে তৈরি। ইন্দু হল প্রত্ন-ইন্দো-ইউরোপীয় en বা "in" এর বর্ধিত রূপ। আদিবাসী শব্দটির উৎপত্তি ভারতীয় শব্দের উৎপত্তির সাথে কোনোভাবেই সম্পর্কিত নয়, যা সম্প্রতি অবধি, আমেরিকার আদিবাসীদের জন্য সাধারণত প্রযোজ্য ছিল।
অটোকথোনাস গ্রীক αὐτός অটোস থেকে এসেছে যার অর্থ স্ব/নিজস্ব, এবং χθών chthon অর্থ পৃথিবী। শব্দটি ইন্দো-ইউরোপীয় মূল dhghem- (পৃথিবী) ভিত্তিক। এই শব্দটির প্রথম নথিভুক্ত ব্যবহার শুরু হয় ১৮০৪ সালে।
সংজ্ঞা
সংযোগ=//upload.wikimedia.org/wikipedia/commons/thumb/e/e1/Amis_postcard.jpg/170px-Amis_postcard.jpg|থাম্ব|ঐতিহ্যবাহী পোশাকে [[আমিস সম্প্রদায়|আমিস দম্পতির রঙিন ছবি। দ্বিতীয় বিশ্বযুদ্ধ-পূর্ব জাপান শাসিত তাইওয়ানে তোলা।]] একদল লোকের সূত্র হিসেবে আদিবাসী শব্দটি প্রথম ইউরোপীয়দের দ্বারা ব্যবহার করা হয়েছিল যারা আমেরিকার আদিবাসীদের দাসত্ব করা আফ্রিকানদের থেকে আলাদা করার জন্য এটি ব্যবহার করেছিল। স্যার টমাস ব্রাউন এই প্রসঙ্গে প্রথম ব্যবহার করেছিলেন। সিউডোডক্সিয়া এপিডেমিকা-এর (১৬৪৬) অধ্যায় ১০-এ "অফ দ্য ব্ল্যাকনেস অফ নিগ্রোস" শিরোনামে ব্রাউন লিখেছেন "এবং যদিও এর অনেক অংশে বর্তমানে স্প্যানিয়ার্ড-এর অধীনে নিগ্রোদের ঝাঁক রয়েছে, তবুও কলম্বাস-এর আবিষ্কারের পর থেকে তাদের সবাইকে আফ্রিকা থেকে পরিবহন করা হয়েছিল; এবং তারা আমেরিকার আদিবাসী বা যথাযথ স্থানীয় নন।"
১৯৭০-এর দশকে শব্দটি আন্তর্জাতিক সীমানা জুড়ে উপনিবেশিত মানুষের গোষ্ঠীর অভিজ্ঞতা, সমস্যা ও সংগ্রামকে সংযুক্ত করার একটি উপায় হিসাবে ব্যবহৃত হয়েছিল। এই সময়ে 'আদিবাসী (গুলো)' আন্তর্জাতিক এবং জাতীয় আইনে প্রণীত আদিবাসী আইনের একটি আইনি বিভাগ বর্ণনা করতেও ব্যবহার করা শুরু হয়। 'জনগণ'-এ 'এস'-এর ব্যবহার স্বীকার করে যে বিভিন্ন আদিবাসীদের মধ্যে প্রকৃত পার্থক্য রয়েছে। আদিবাসীদের অধিকারের প্রাক্তন বিশেষ প্রতিবেদক জেমস আনায়া আদিবাসীদের এভাবে সংজ্ঞায়িত করেছেন "আক্রমণের পূর্বের বাসিন্দাদের জীবিত বংশধর যারা এখন অন্যদের দ্বারা প্রভাবিত। তারা সাংস্কৃতিকভাবে স্বতন্ত্র গোষ্ঠী যারা নিজেদেরকে সাম্রাজ্য ও বিজয়ের শক্তির দ্বারা জন্মগ্রহণকারী অন্যান্য বসতিস্থাপনকারী সমাজ দ্বারা আচ্ছন্ন দেখতে পায়।"
জাতীয় সংজ্ঞা
ইতিহাস জুড়ে বিভিন্ন রাষ্ট্র তাদের সীমানার মধ্যে গোষ্ঠীগুলোকে মনোনীত করে যেগুলো বিভিন্ন পদ দ্বারা আন্তর্জাতিক বা জাতীয় আইন অনুসারে আদিবাসী হিসাবে স্বীকৃত। আদিবাসী যারা যারা তাদের নিজস্ব সামাজিক, অর্থনৈতিক, সাংস্কৃতিক ও রাজনৈতিক প্রতিষ্ঠানগুলোর কিছু বা সমস্ত ধারণ করে থাকে তাদের মধ্যে অ-আদিবাসী ধর্ম ও সংস্কৃতির আগমন বা বর্তমান রাষ্ট্রীয় সীমানা প্রতিষ্ঠার সময়ে তখন দেশটিতে বসবাসকারী জনসংখ্যা থেকে তাদের বংশের ভিত্তিতে আদিবাসীদের অন্তর্ভুক্ত করে। কিন্তু যারা তাদের ঐতিহ্যগত স্থান থেকে বাস্তুচ্যুত হতে পারে বা যারা তাদের পূর্বপুরুষদের স্থানের বাইরে পুনর্বাসিত হতে পারে।
পরাধীন সম্পর্কের ক্ষেত্রে আদিবাসী গোষ্ঠীর অবস্থা বেশিরভাগ ক্ষেত্রেই সংখ্যাগরিষ্ঠ গোষ্ঠী বা সামগ্রিকভাবে জাতি-রাষ্ট্রের তুলনায় কার্যকরভাবে প্রান্তিক বা বিচ্ছিন্ন হিসাবে চিহ্নিত করা যেতে পারে। তাদের ঐতিহ্যগত ভূমি ও অনুশীলনের উপর এখতিয়ার প্রয়োগ করতে পারে এমন বহিরাগত নীতিগুলিতে প্রভাবিত করার এবং অংশগ্রহণ করার তাদের ক্ষমতা খুব ঘন ঘন সীমিত। এই পরিস্থিতি এমন অবস্থায়ও চলতে পারে যেখানে আদিবাসী জনসংখ্যা অঞ্চল বা রাষ্ট্রের অন্যান্য বাসিন্দাদের চেয়ে বেশি; এখানে সংজ্ঞায়িত ধারণা হলো সিদ্ধান্ত ও নিয়ন্ত্রক প্রক্রিয়া থেকে বিচ্ছিন্নতা যার অন্তত শীর্ষক কিছু তাদের সম্প্রদায়ের দিক ও ভূমি অধিকারের উপর প্রভাব রয়েছে।
বাহ্যিক আইনের উপস্থিতি, দাবি ও সাংস্কৃতিক আচারগুলো হয় সম্ভাব্য বা প্রকৃতপক্ষে একটি আদিবাসী সমাজের অনুশীলন ও পালনকে বিভিন্নভাবে সীমাবদ্ধ করার জন্য কাজ করে। এই সীমাবদ্ধতাগুলো তখনও লক্ষ্য করা যায় যখন আদিবাসী সমাজ তার নিজস্ব ঐতিহ্য ও প্রথা দ্বারা নিয়ন্ত্রিত হয়। এগুলো উদ্দেশ্যমূলকভাবে আরোপ করা হতে পারে, বা ট্রান্স-সাংস্কৃতিক মিথস্ক্রিয়ার অনিচ্ছাকৃত ফলাফল হিসাবে উদ্ভূত হতে পারে। এগুলোর একটি পরিমাপযোগ্য প্রভাব থাকতে পারে, এমনকি যেখানে অন্যান্য বাহ্যিক প্রভাব ও ক্রিয়াকলাপগুলোকে উপকারী বলে মনে করা হয় বা যা আদিবাসী অধিকার ও স্বার্থের প্রচার করে।
জাতিসংঘ
সংযোগ=//upload.wikimedia.org/wikipedia/commons/thumb/4/4c/Chichicastenango-004.jpg/220px-Chichicastenango-004.jpg|থাম্ব|ঐতিহ্যবাহী পোশাকে সান্তা ক্যাটারিনা পালোপো শহর থেকে আতিতলান হ্রদের ধারে গুয়াতেমালীয় মেয়েরা জাতিসংঘের আদিবাসী জনসংখ্যা সংক্রান্ত কর্মদলের (ডব্লিউজিআইপি) প্রথম সভা ৯ আগস্ট ১৯৮২-এ হয়েছিল এবং এই তারিখটি এখন আন্তর্জাতিক আদিবাসী দিবস হিসাবে পালিত হয়। ১৯৮২ সালে দলটি আদিবাসী জনসংখ্যার বিরুদ্ধে বৈষম্য সংক্রান্ত বিশেষ প্রতিবেদক জোসে আর. মার্টিনেজ-কোবোর একটি প্রাথমিক সংজ্ঞা গ্রহণ করে: "আদিবাসী সম্প্রদায়, জনগণ ও জাতিগুলো হল সেগুলো যেগুলোর, প্রাক-আক্রমণ ও প্রাক-ঔপনিবেশিক সমাজগুলোর সাথে একটি ঐতিহাসিক ধারাবাহিকতা রয়েছে যা তাদের অঞ্চলে গড়ে উঠেছে, নিজেদেরকে সেই অঞ্চলগুলোতে বা তাদের কিছু অংশে বিদ্যমান সমাজের অন্যান্য বিভাগ থেকে আলাদা বলে মনে করে। তারা বর্তমানে সমাজের অ-প্রধান ক্ষেত্রগুলো গঠন করে ও তাদের নিজস্ব সাংস্কৃতিক নিদর্শন, সামাজিক প্রতিষ্ঠান ও আইনি ব্যবস্থা অনুযায়ী, জনগণ হিসাবে তাদের অব্যাহত অস্তিত্বের ভিত্তি হিসাবে তাদের পূর্বপুরুষদের অঞ্চল ও তাদের জাতিগত পরিচয় সংরক্ষণ, বিকাশ, এবং ভবিষ্যত প্রজন্মের কাছে প্রেরণ করতে দৃঢ়প্রতিজ্ঞ।"আদিবাসী পরিচয় বিবেচনায় প্রাথমিক প্রেরণা আসে ইউরোপীয় ঔপনিবেশিকতার ঐতিহাসিক প্রভাব বিবেচনা করে। আদিবাসী ইস্যুতে স্থায়ী ফোরামের সচিবালয় কর্তৃক প্রকাশিত ২০০৯ সালের জাতিসংঘের একটি প্রতিবেদনে বলা হয়েছে: "শতাব্দীর পর শতাব্দী ধরে, তাদের উপনিবেশ, বিজয় বা দখলের সময় থেকে, আদিবাসীরা প্রতিরোধ, আন্তঃমুখোমুখি বা রাষ্ট্রের সাথে সহযোগিতার ইতিহাস নথিভুক্ত করেছে, এইভাবে তাদের স্বতন্ত্র সার্বভৌম পরিচয়ের সাথে বেঁচে থাকার দৃঢ় প্রত্যয় ও সংকল্প প্রদর্শন করেছে। প্রকৃতপক্ষে, আদিবাসী জনগণকে প্রায়শই রাষ্ট্র দ্বারা সার্বভৌম জনগণ হিসাবে স্বীকৃত করা হয়, যেমনটি আদিবাসী জনগণ ও মার্কিন যুক্তরাষ্ট্র, কানাডা, নিউজিল্যান্ড এবং অন্যান্য সরকারের মধ্যে সমাপ্ত শত শত চুক্তির সাক্ষী। এবং তারপরও আদিবাসী জনসংখ্যা হ্রাস পাওয়ার সাথে সাথে ও বসতি স্থাপনকারী জনসংখ্যা আরও বেশি প্রভাবশালী হয়ে উঠতে থাকে, রাষ্ট্রগুলো আদিবাসীদের সার্বভৌমত্বকে স্বীকৃতি দিতে কম ঝুঁকে পড়ে। আদিবাসীরা নিজেরাই, একই সময়ে, সার্বভৌম জনগণ হিসাবে তাদের স্বতন্ত্র পরিচয় বজায় রেখে পরিবর্তিত পরিস্থিতির সাথে খাপ খাইয়ে নেয়।"বিশ্ব স্বাস্থ্য সংস্থা আদিবাসী জনসংখ্যাকে নিম্নরূপ সংজ্ঞায়িত করে: "যে সম্প্রদায়গুলো ভৌগলিকভাবে স্বতন্ত্র ঐতিহ্যবাহী বাসস্থান বা পূর্বপুরুষের অঞ্চলগুলির মধ্যে বসবাস করে বা সংযুক্ত থাকে ও যারা নিজেদেরকে একটি স্বতন্ত্র সাংস্কৃতিক গোষ্ঠীর অংশ হিসাবে চিহ্নিত করে, এই অঞ্চলে উপস্থিত গোষ্ঠীগুলো থেকে বংশোদ্ভূত। আধুনিক রাষ্ট্র তৈরি করা হয়েছে এবং বর্তমান সীমানা সংজ্ঞায়িত করা হয়েছে। তারা সাধারণত মূলধারা বা প্রভাবশালী সমাজ বা সংস্কৃতি থেকে আলাদাভাবে সাংস্কৃতিক ও সামাজিক পরিচয় এবং সামাজিক, অর্থনৈতিক, সাংস্কৃতিক ও রাজনৈতিক প্রতিষ্ঠানগুলো বজায় রাখে।"
জনসংখ্যা ও বিন্যাস
সংযোগ=//upload.wikimedia.org/wikipedia/commons/thumb/5/51/Isolierte-V%C3%B6lker.png/300px-Isolierte-V%C3%B6lker.png|থাম্ব| ২১শ শতাব্দীর শুরুতে [[বিচ্ছিন্ন জনগোষ্ঠীর একটি মানচিত্র]] আদিবাসী সমাজের মধ্যে যারা উল্লেখযোগ্যভাবে অন্যান্য সমাজের (যেমন মেক্সিকো ও মধ্য আমেরিকার মায়া জনগণ) উপনিবেশ বা সম্প্রসারণমূলক কার্যকলাপের সংস্পর্শে এসেছেন তাদের থেকে শুরু করে যারা এখনো কোনো বাহ্যিক প্রভাব থেকে তুলনামূলক বিচ্ছিন্ন অবস্থায় রয়েছেন (যেমন সেন্টিনেলী জনগোষ্ঠী ) ও আন্দামান দ্বীপপুঞ্জের জারাওয়া)।
সমসাময়িক স্বতন্ত্র আদিবাসী গোষ্ঠীগুলো মাত্র কয়েক ডজন থেকে কয়েক হাজার ও আরও বেশি জনসংখ্যার মধ্যে বাস করে। অনেক আদিবাসী জনসংখ্যা একটি নাটকীয় পতন ও এমনকি বিলুপ্তির মধ্য দিয়ে গেছে এবং বিশ্বের অনেক অংশে হুমকির মুখে রয়েছে। কিছু অন্যান্য জনসংখ্যা দ্বারা আত্তীকরণ করা হয়েছে বা অন্যান্য অনেক পরিবর্তন হয়েছে। অন্যান্য ক্ষেত্রে, আদিবাসী জনসংখ্যা পুনরুদ্ধার বা সংখ্যায় সম্প্রসারণের মধ্য দিয়ে যাচ্ছে।
অভিবাসন, স্থানান্তর, জোরপূর্বক পুনর্বাসন বা অন্যান্য সাংস্কৃতিক গোষ্ঠীর দ্বারা প্রতিস্থাপিত হওয়ার কারণে কিছু আদিবাসী সমাজ বেঁচে থাকে যদিও তারা তাদের "ঐতিহ্যপূর্ণ" জমিতে আর বসবাস করতে পারছে না। অন্যান্য অনেক ক্ষেত্রে, আদিবাসী গোষ্ঠীর সংস্কৃতির রূপান্তর চলমান রয়েছে, এবং এর মধ্যে রয়েছে ভাষার স্থায়ী ক্ষতি, জমির ক্ষতি, ঐতিহ্যবাহী ভূখণ্ডে দখল, এবং জল ও জমির দূষণ ও দূষণের কারণে ঐতিহ্যগত জীবনযাত্রায় ব্যাঘাত ঘটানো।
ভূমির আদিবাসী স্টুয়ার্ডশিপের পরিবেশগত ও অর্থনৈতিক সুবিধা
একটি ডব্লিউআরআই প্রতিবেদনে উল্লেখ করা হয়েছে যে "মেয়াদ-সুরক্ষিত" আদিবাসী জমি বিলিয়ন ও কখনও কখনও ট্রিলিয়ন ডলার মূল্যের কার্বন সিকোয়েস্টেশন, হ্রাস দূষণ, পরিষ্কার জল এবং আরও অনেক কিছুর আকারে সুবিধা তৈরি করে। এটি বলে যে মেয়াদ-সুরক্ষিত আদিবাসী জমিতে বন উজাড়ের হার কম, এগুলো জিএইচজি নির্গমন কমাতে সাহায্য করে, মাটি নোঙর করে ক্ষয় ও বন্যা নিয়ন্ত্রণ করে এবং অন্যান্য স্থানীয়, আঞ্চলিক ও বৈশ্বিক ইকোসিস্টেম পরিষেবাগুলোর একটি সমাধান প্রদান করে। যাইহোক, এই সম্প্রদায়গুলোর মধ্যে অনেকগুলো নিজেদেরকে বন উজাড় সংকটের প্রথম সারিতে খুঁজে পায় এবং তাদের জীবন ও জীবিকা হুমকির মুখে পড়ে।
তাবাসসুম
তাবাসসুম (জন্ম: ৯ই জুলাই ১৯৪৪; জন্মগতভাবে কিরণ বালা সচদেব নামে পরিচিত) হলেন একজন ভারতীয় চলচ্চিত্র অভিনেত্রী এবং টক শো উপস্থাপক, যিনি ১৯৪৭ সালে শিশু অভিনেত্রী বেবি তাবাসসুম হিসাবে তাঁর অভিনয় জীবন শুরু করেছিলেন। পরে তিনি ভারতের প্রথম টেলিভিশন টক শো-এ উপস্থাপনা করার মাধ্যমে সকলের নজর কেড়েছিলেন। উক্ত অনুষ্ঠানের নাম ছিল ফুল খিলে হ্যায়ঁ গুলশন গুলশন। এটি ১৯৭২ সাল থেকে ১৯৯৩ সাল পর্যন্ত জাতীয় সম্প্রচারকারী দূরদর্শনে চলেছিল, যেখানে তিনি চলচ্চিত্র ও টেলিভিশন ব্যক্তিত্বদের সাক্ষাৎকার নিয়েছিলেন। তিনি মঞ্চ অনুষ্ঠানে প্রতিযোগী হিসাবেও কাজ করেছিলেন। তিনি চলচ্চিত্র, টেলিভিশন, রেডিও এবং ওয়েব চারটি মাধ্যমে কাজ করেছেন।
প্রারম্ভিক জীবন
তাবাসসুম ১৯৪৪ সালে তৎকালীন ব্রিটিশ ভারতের বোম্বে প্রেসিডেন্সির বোম্বে-তে (বর্তমান ভারতের মুম্বই) কিরণ বালা সচদেব নামে জন্মগ্রহণ করেছিলেন। তাঁর বাবা অযোধ্যানাথ সচদেব ছিলেন একজন ভারতীয় মুক্তিযোদ্ধা, সাংবাদিক এবং লেখক এবং তাঁর মা আসগরী বেগম। তাঁর বাবা তাঁর মায়ের ধর্মীয় অনুভূতি মাথায় রেখে তাঁর নাম তাবাসসুম রেখেছিলেন এবং তাঁর মা তাঁর বাবার ধর্মীয় অনুভূতি মাথায় রেখে কিরণ বালা নাম রেখেছিলেন। বিবাহ পূর্ব দলিল অনুসারে তাঁর সরকারী নাম কিরণ বালা সচদেব।
পেশা
তাবাসসুম শিশু অভিনেত্রী হিসেবে নার্গিস (১৯৪৭)-এর পরে মেরা সুহাগ (১৯৪৭), মাঝঁধার (১৯৪৭) এবং বড় বহেন (১৯৪৯)-এ অভিনয়ের মধ্য দিয়ে চলচ্চিত্র জগতে এসেছিলেন। পরে নীতিন বোস দ্বারা পরিচালিত দিদার (১৯৫১)-এ নার্গিসের শৈশব চরিত্রে অভিনয় করেছিলেন; জনপ্রিয় গান বচপন কে দিন ভুলা না দেনা (যেটি লতা মঙ্গেশকর এবং শমসাদ বেগম গেয়েছিলেন) তাঁর ওপর চিত্রায়ন করা হয়েছিল। এছাড়াও, পরের বছর, তিনি বিজয় ভট্ট দ্বারা পরিচালিত আরেকটি গুরুত্বপূর্ণ চলচ্চিত্র বৈজু বাওরা (১৯৫২)-তে অভিনয় করেছিলেন, যেখানে তিনি মীনা কুমারীর শৈশব চরিত্রে হাজির হয়েছিলেন। এছাড়াও তিনি জয় মুখার্জি ও আশা পারেখ অভিনীত জনপ্রিয় চলচ্চিত্র ফির ওহি দিল লায়া হুঁ-তে কাজ করেছিলেন। তিনি 'অজি কিবলা মোহতারমা' নামক একটি গানে অভিনয় করেছিলেন। বেশ কিছু সময় অভিনয় জগত থেকে দূরে থাকার পরে, তিনি প্রাপ্তবয়স্ক চরিত্রে অভিনয়ের মধ্যে দিয়ে পুনরায় চলচ্চিত্র জগতে প্রবেশ করেছিলেন এবং নিজেকে একজন চরিত্র অভিনেত্রী হিসেবে প্রতিষ্ঠা করেছিলেন।
অষ্টাবক্র
অষ্টাবক্র (अष्टावक्रः, ) হল হিন্দুধর্মের একজন বৈদিক ঋষি। তার নামের আক্ষরিক অর্থ হল "আটটি বিকৃতি", যে আটটি শারীরিক বিকৃতির নিয়ে তিনি জন্মগ্রহন করেছিলেন। বৈদিক ঋষি অরুণী তার মাতামহ, তার বাবা-মা দুজনেই অরুনীর দর্শনের ছাত্র ছিলেন। অষ্টাবক্র হিন্দু ইতিহাস মহাকাব্য ও পুরাণের বিখ্যাত চরিত্র হয়েছিলেন।
অষ্টাবক্র হলেন অষ্টাবক্র গীতার লেখক, যা হিন্দু ঐতিহ্যে অষ্টাবক্র সংহিতা নামেও পরিচিত। পাঠ্যটি ব্রহ্ম ও আত্মার উপর একটি গ্রন্থ।
জন্ম
উদ্দালক-কন্যা সুজাতা ও উদ্দালক-শিষ্য কহোড়ের পুত্র। অষ্টাবক্র মাতৃগর্ভেই বেদজ্ঞান লাভ করেছিলেন। একদিন বেদপাঠরত কহোড়কে তিনি মাতৃগর্ভ থেকেই বলেন যে, কহোড়ের বেদপাঠ ঠিক হচ্ছে না। মহর্ষি কহোড় তাতে ক্রুদ্ধ হয়ে গর্ভস্থ পুত্রকে শাপ দিলেন যে, তার দেহ অষ্টস্থানে বক্র হবে। অষ্টাবক্র তখনও ভূমিষ্ঠ হন নি ওঁর পিতা অর্থোপার্জনের আশায় জনক রাজার কাছে যান। সেখানে বন্দী নামে এক পণ্ডিত থাকতেন,যাঁর সঙ্গে তর্কে পরাস্ত হলে রাজ আজ্ঞায় পরাজিতদের জলে ডুবিয়ে দেওয়া হত। কহোড় তর্কে বন্দীর কাছে পরাস্ত হওয়ায় তারও সেই গতি হল। অষ্টাবক্র শিশু অবস্থায় জানতেন না যে, তার পিতার মৃত্যু হয়েছে - তিনি উদ্দালককেই পিতা বলে জানতেন।
পিতাকে উদ্ধার
বালক বয়সে তিনি যখন মাতা সুজাতার কাছে পিতার মৃত্যুর কারণ জানতে পারলেন,তখন তিনি মাতুল শ্বেতকেতুকে নিয়ে জনক রাজার কাছে গেলেন। সেখানে বন্দীকে তর্কে পরাস্ত করে তিনি বললেন যে, বন্দী যেরকম পরাজিত ব্রাহ্মণদের জলে ডুবিয়েছিলেন,এবার সেই ভাবে বন্দীকে জলে ডোবানো হোক। বন্দী তখন নিজেকে বরুণের পুত্র বলে পরিচয় দিয়ে বললেন যে, তিনি ব্রাহ্মণদের জলের মধ্যে পিতা বরুণের যজ্ঞ দেখতে পাঠিয়েছিলেন। তারা এখন সবাই ফিরে আসবেন। তবে উনি অষ্টাবক্রের সম্মানে জলের মধ্যে অন্তর্ধান করে পিতার সঙ্গে মিলিত হবেন। কহোড় ও অন্যান্য ব্রাহ্মণরা ফিরে এলে বন্দী সমুদ্রে প্রবেশ করলেন। কহোড় পুত্র গর্বে পরম প্রীত হয়ে অষ্টাবক্রকে একটি নদীতে প্রবেশ করতে বললেন। সেই নদী থেকে উঠতেই অষ্টাবক্রের দেহ আর বক্র রইলো না। উক্ত স্থানে তিনি শিবের উপাসনা করেন এবং ওই শিব মূর্তির নাম হয় বক্রনাথ ও স্থানের নাম হয় বক্রেশ্বর।
বিবাহ
বদান্য ঋষির কন্যাকে দেখে মুগ্ধ হয়ে অষ্টাবক্র তাকে বিবাহ করতে চাইলে, বদান্য অষ্টাবক্রকে বললেন যে, উত্তর দিকে যাত্রা করে কুবের-ভবন অতিক্রম করে এক রমণীয় বনে পৌঁছে - সেখানে এক তপস্বিনীর সঙ্গে দেখা করে ফিরে এলে তারপর উনি ওঁর কন্যাকে দান করবেন। অষ্টাবক্র বহু পথ অতিক্রম করে সেই বনে পৌঁছে এক দিব্য আশ্রমের কাঞ্চনময় ভবনে প্রবেশ করলেন। সেই ভবনে কয়েকটি সুন্দরী নারীর সঙ্গে এক বৃদ্ধা রমণী ছিলেন। সেইখানে থাকাকালীন সেই বৃদ্ধা অষ্টাবক্রের শয্যায় এসে ওঁর সঙ্গে মিলিত হবার চেষ্টা করতেন। অষ্টাবক্রকে লোভ দেখাতেন যে, ওঁর কামনা পূর্ণ করলে ওঁর রমণীয় আশ্রম সমেত সব ধন অষ্টাবক্রের হবে। অষ্টাবক্রের কাছে প্রত্যাখ্যিত হবার পর এক রাত্রে তিনি পরম রূপবতী কন্যায় রূপান্তরিত হয়ে অষ্টাবক্রকে প্রলোভিত করার চেষ্টা করলেন। কিন্তু অষ্টাবক্র প্রলোভিত হলেন না। তখন সেই বৃদ্ধা নিজেকে উত্তরদিকের অধিষ্ঠাত্রী দেবী বলে পরিচয় দিয়ে বললেন যে, তিনি বদান্যের অনুরোধে অষ্টাবক্রকে পরীক্ষা করছিলেন। আরও বললেন যে, অষ্টাবক্র যেন মনে রাখেন যে, স্ত্রী জাতি চপলা এবং স্থবিরা স্ত্রীরও কামজ্বর হয়। পরীক্ষায় উত্তীর্ণ হয়ে অষ্টাবক্র ফিরে এসে বদান্য-কন্যা সুপ্রভাকে বিবাহ করেন।
অষ্টাবক্র গীতা
রাজর্ষি জনক অষ্টাবক্র মুনির কাছে জ্ঞান, মুক্তি ও বৈরাগ্য লাভের উপায় জানতে চেয়েছিলেন। তার জিজ্ঞাসার উত্তরে অষ্টবক্র মুনি যা বলেছেন তা পরবর্তীতে অষ্টাবক্র গীতা নামে বিশটি অধ্যায়ে সংকলিত হয়েছে। এতে অদ্বৈতবাদ ও সমদর্শন বিষয়ে গভীর আলোচনা করা হয়েছে।
কেরুর
কেরুর (Kerur) ভারতের কর্ণাটক রাজ্যের বাগলকোট জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬১৭ মিটার (২০২৪ ফুট)।
জনসংখ্যার উপাত্ত
এই শহরের জনসংখ্যার ১৪% হল ৬ বছর বা তার কম বয়সী।
জালোন রাজ্য
জালোন রাজ্য ছিলো ব্রিটিশ শাসিত ভারতে অবস্থিত একটি মারাঠা দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। জালৌন শহরকে করে প্রতিষ্ঠিত এই রাজ্যটি বর্তমানে উত্তরপ্রদেশ রাজ্যের জালৌন জেলায় অবস্থিত৷ ১৮০৬ থেকে ১৮৪০ খ্রিস্টাব্দ অবধি এই শহরটি রাজ্যের রাজধানী ও প্রশাসনিক দপ্তর ছিলো৷ রাজ্যটির শেষ রাজা অপুত্রক অবস্থায় মারা গেলে ব্রিটিশ সরকার স্বত্ববিলোপ নীতি আরোপ করে রাজ্যটিকে আত্মসাৎ করে৷
ইতিহাস
১৮০৩ খ্রিস্টাব্দে ব্রিটিশ সরকার জালৌন ও পারিপার্শ্বিক দখল করলে ১৮০৬ সালের মধ্যে এটি একটি ব্রিটিশ করদ রাজ্যে পরিণত হয়৷ রাজ্যের অধিকাংশ অধিবাসীই ছিলেন মহারাষ্ট্রীয় ব্রাহ্মণ, যারা "দক্ষিণী পণ্ডিত" নামেও পরিচিত৷ তাদের পূর্বপুরুষ, রাজ্যের শাসক মারাঠা পেশোয়াদের পরিষেবাদানের লক্ষ্যে মহারাষ্ট্র থেকে এই অঞ্চলে অভিগমন করেন৷ দ্বিতীয় গোবিন্দ রাও ১৮৪০ খ্রিস্টাব্দে অপুত্রক অবস্থায় মারা গেলে ঐ বছরই ব্রিটিশ সরকার রাজ্যটি দখল করে৷
কালপিতে অবস্থিত দুর্গটি ছিলো রাজ্যের সবচেয়ে শক্তিশালী দুর্গ এবং রাজনিবাস৷ ১৮৬০ খ্রিস্টাব্দের মধ্যে ব্রিটিশরা এই দুর্গটি অনাবৃত করেন৷ পরে ঐ স্থানে একটি বাজার বসানো হয়, যা বৈঠগঞ্জ বাজার নামে পরিচিত৷ ব্রিটিশ ভারতের অন্তর্ভুক্ত করার পরে তারা এই শহরটিকে অস্বাস্থ্যকর বলে উল্লেখ করেন এবং ওরই শহরে নতুন রাজধানী স্থানান্তরিত করেন৷
শাসকবর্গ
জালোন রাজ্যের শাসকগণ ছিলেন পুণের পেশোয়াদের অধীনস্থ৷ ঋগ্বেদীয় করকারে বল্লাল বা করকারে রাজবংশীয় ব্রাহ্মণরা মূলত ছিলেন মহারাষ্ট্রের রত্নগিরি অঞ্চল থেকে আগত৷ পুণের পেশোয়া সওয়াই দ্বিতীয় মাধবরাও নারায়ণ ভট্ট বল্লাল ঐ রাজবংশীয় ব্রাহ্মণদের প্রশাসক হিসাবে ১৭৯৩ খ্রিস্টাব্দে শ্রীনাথ মহাদজী সিন্ধিয়ার অধীনে জালোন অঞ্চলে নিযুক্ত করেন৷ শাসক করকারেরা জালোনকে ইস্ট ইন্ডিয়া কোম্পানির থেকে মুক্ত রাখার চেষ্টা করলে উভয়পক্ষের মধ্যে দ্বিতীয় ইঙ্গ-মারাঠা যুদ্ধ সম্পন্ন হয়৷ যুদ্ধের ফলস্বরূপ ব্রিটিশ বাহিনী জয়লাভ করে ও করকারে বংশীয়দের তত্ত্বাবধানে থাকা মারাঠা বাহিনীর চরম পরাজয় ঘটে৷ পলাতক মারাঠা বাহিনী গোয়ালিয়র ও ঝাঁসিতে আশ্রয় গ্রহণ করে৷ ব্রিটিশরা অপর দেশস্থ মারাঠি ব্রাহ্মণ বংশীয়দেরকে ঐ রাজ্য শাসনের দায়িত্ব দেন৷ ক্রমে তারা রাজা উপাধি গ্রহণ করেন৷
ট্যাংক
ট্যাংক, যুদ্ধক্ষেত্রের সবথেকে শক্তিশালী একটি যুদ্ধযান। একে যুদ্ধক্ষত্রের রাজা বলা হয়। একটি ট্যাংক মূল বৈশিষ্ট্য হচ্ছে এর সমস্ত শরীর অত্যন্ত পুরু বর্ম দ্বারা আবৃত থাকে। ক্যাটারপিলার ট্র্যাক থাকায় একটি ট্যাংক দুর্গম জায়গাতেও সহজেই চলতে পারে। এর সব থেকে ভয়ংকর অস্ত্রটি হচ্ছে এর প্রচন্ড ক্ষমতাশালী কামান যা দিয়ে একটি ট্যাংক অনেক দূর পর্যন্ত গোলা ছুঁড়তে পারে বা প্রতিপক্ষের যুদ্ধাযানকে ধ্বংস করতে পারে। কামান ছাড়াও এই যুদ্ধযানে মেশিনগান, স্মোকবম্ব লঞ্চার অথবা ট্যাংক বিধ্বংসী মিসাইল থাকে। কাজের সক্ষমতাভেদে অনেক ধরনের ট্যাংক দেখতে পাওয়া যায়। যেমনঃ- হালকা, মাঝারী, ভারী বা উভচর ট্যাংক।
যুদ্ধযান হিসেবে ট্যাংকের ব্যবহার শতবর্ষ পার করে ফেলেছে। ট্যাংক শব্দটি এসেছে একটি সাংকেতিক নাম হিসেবে। মূলত যে কারখানায় ট্যাংক বানানো হচ্ছিল সেই কারখানার শ্রমিকরা এই নামে ডাকত নির্মীয়মান যন্ত্রটিকে, কারণ । এই যানকে প্রথমে ডাকা হত স্থল জাহাজ বা ক্যাটারপিলার মেশিনগান ধ্বংসকারী যান হিসেবে। পরে এই যুদ্ধযান সম্পর্কিত কমিটিতে এর উদ্দেশ্য গোপন করার জন্য যন্ত্রটিকে "ট্যাংক" নামকরণ করা হয়।
দ্বিতীয় বিশ্বযুদ্ধের সময় ট্যাংকের আরো পরিবর্তন আসল। সামরিক বাহিনীতে ট্যাংক ততদিনে অবিচ্ছেদ্য অংশ হিসেবে গড়ে উঠছে। দ্বিতীয় বিশ্বযুদ্ধের আগেই ট্যাংকের ওপর অনেক গবেষণা করা হয়। একই সাথে ট্যাংক ভিত্তিক যৌথ অভিযান তত্ত্ব নিয়েও যথেষ্ট পর্যালোচনা হচ্ছিল।
২০১৮–১৯ আইসিসি টি২০ বিশ্বকাপ আমেরিকাস বাছাইপর্ব
২০১৮-১৯ আইসিসি টি২০ বিশ্বকাপ আমেরিকাস বাছাইপর্ব একটি ক্রিকেট প্রতিযোগিতা যা ২০২০ আইসিসি টি২০ বিশ্বকাপ মূল প্রতিযোগিতার জন্য বাছাইপর্বের একটি অংশ।
আন্তর্জাতিক ক্রিকেট কাউন্সিল (আইসিসি) কর্তৃক ৬২টি দলকে নিয়ে ১২টি আঞ্চলিক বাছাইপর্ব অনুষ্ঠিত হয়। ২০১৮ সালেই পাঁচটি অঞ্চলের প্রতিযোগিতায়- আফ্রিকা (৩ গ্রুপ), আমেরিকার (২), এশিয়ার (২), পূর্ব এশিয়া প্রশান্ত মহাসাগরীয় (২) এবং ইউরোপ (৩) গ্রুপের খেলা সম্পন্ন হয়। সেরা ২৫টি দল নিয়ে ২০১৯ সালে শুরু হয় ৫টি অঞ্চলে আঞ্চলিক ফাইনাল, যেখানে সাতটি দল অগ্রসর হবে ২০১৯ আইসিসি টি২০ বিশ্বকাপ বাছাইপর্ব খেলায়, সাথে থাকবে আইসিসি টি২০আই চ্যাম্পিয়নশীপ এর র‍্যাংকিং এ থাকা সর্বনিম্ন ছয়টি দল।
প্রথম উপ-আঞ্চলিক বাছাইপর্বটি অনুষ্ঠিত হয় আর্জেন্টিনায় এবং অন্যটি মার্কিন যুক্তরাষ্ট্রে। প্রতি গ্রুপের সেরা দুটি দল অগ্রসর হবে আঞ্চলিক ফাইনাল প্রতিযোগিতায় এবং সেখানেই নির্ধারতি হবে ২০১৯ আইসিসি টি২০ বিশ্বকাপ বাছাইপর্বের জন্য আমেরিকার দুটি চূড়ান্ত দলের অন্তর্ভুক্তি। এপ্রিল ২০১৮তে  আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারি ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর আঞ্চলিক ফাইনাল এবং বাছাইপর্বের অনুষ্ঠিত সকল খেলা হবে টুয়েন্টি২০ আন্তর্জাতিক (টি২০আই) মর্যাদা সম্পন্ন।
দক্ষিণাঞ্চলীয় উপ-অঞ্চল গ্রুপ থেকে বারমুডা এবং কেইম্যান দ্বীপপুঞ্জ উভয়েই আঞ্চলিক ফাইনালের যোগ্যতা অর্জন করে। উত্তরাঞ্চলীয় উপ-অঞ্চল গ্রুপ থেকে, কানাডা এবং মার্কিন যুক্তরাষ্ট্র আঞ্চলিক ফাইনালের যোগ্যতা অর্জন করে।
আঞ্চলিক ফাইনাল খেলাগুলো ১৮ থেকে ২৫ আগস্ট বারমুডায় অনুষ্ঠিত হয়। ২২ আগস্ট ২০১৯ পর্যন্ত খেলার ফলাফলে দেখা যায় কানাডা ও বারমুডা টি২০ বিশ্বকাপ বাছাইপর্বে অগ্রসর হয়।
দক্ষিণাঞ্চলীয় উপ-অঞ্চল
দক্ষিণাঞ্চলীয় উপ-আঞ্চলিক গ্রুপের খেলাগুলো ২৬ ফেব্রুয়ারি থেকে ৩ মার্চ ২০১৮ আর্জেন্টিনায় অনুষ্ঠিত হয়।
পয়েন্ট টেবিল
(H) আয়োজক, (Q) পরবর্তী পর্যায়ের যোগ্যতা অর্জন করেছে।
উত্তরাঞ্চলীয় উপ-অঞ্চল
উত্তরাঞ্চলীয় উপ-অঞ্চলের খেলাগুলো অনুষ্ঠিত হয় মার্কিন যুক্তরাষ্ট্রে ২০ থেকে ২৬ সেপ্টেম্বর ২০১৮। মুলত, উক্ত উপ-অঞ্চলের খেলাগুলো ১৯ সেপ্টেম্বর শুরু হওয়ার জন্য নির্ধারিত ছিল, কিন্তু হারিকেন ফ্লোরেন্স এর কারণে একদিন পরে শুরু হয়।
পয়েন্ট টেবিল
(H) আয়োজক, (Q) পরবর্তী পর্যায়ের যোগ্যতা অর্জন করেছে
আঞ্চলিক ফাইনাল
আঞ্চলিক ফাইনাল খেলাটি বারমুডায় ১৮ থেকে ২৫ আগস্ট ২০১৯ এ অনুষ্ঠিত হচ্ছে, সবগুলো খেলা বারমুডা জাতীয় স্টেডিয়াম এবং হোয়াইহিল ফিল্ডে অনুষ্ঠিত হচ্ছে।   ২১ আগস্ট ২০১৯, বারমুডা ক্রিকেট বোর্ড নিশ্চিত করে যে, বারমুডা জাতীয় স্টেডিয়ামে পিচের অবস্থা ভাল না থাকায় অবশিষ্ট খেলাগুলোর সবগুলো খেলা হোয়াইট হিল ফিল্ডে অনুষ্ঠিত হবে।
ব্ল্যাক প্যান্থার (চলচ্চিত্র)
ব্ল্যাক প্যান্থার (Black Panther) হলো ২০১৮ সালে মুক্তিপ্রাপ্ত একটি মার্কিন সুপারহিরো চলচ্চিত্র যা একই নামের মার্ভেল কমিকস সুপারহিরোর উপর কেন্দ্রিত এবং এটি মার্ভেল স্টুডিওস দ্বারা প্রযোজিত ও ওয়াল্ট ডিজনি স্টুডিওস মোশন পিকচার্স দ্বারা পরিবেশিত। এটি হলো মার্ভেল সিনেম্যাটিক ইউনিভার্স (এমসিইউ)-এর আঠারোতম চলচ্চিত্র। চলচ্চিত্রটি রায়ান কুগলার দ্বারা পরিচালিত, যিনি চলচ্চিত্রের জন্য জো রবার্ট কোল এর সাথে কাহিনিটি লিখেন। চলচ্চিত্রটিতে টি'চালা / ব্ল্যাক প্যান্থার এর ভূমিকায় চ্যাডউইক বোজম্যান ছাড়াও রয়েছে মাইকেল বি. জর্ডান, লুপিটা ইয়ংও, ড্যানাই গুরিরা, মার্টিন ফ্রিম্যান, ড্যানিয়েল কালুইয়া, লেটিটিয়া রাইট, উইনস্টন ডুক, অ্যাঞ্জেলা ব্যাসেট, ফরেস্ট হুইটেকার এবং অ্যান্ডি সার্কিস। চলচ্চিত্রে, টি'চালা এর বাবার মৃত্যুর পর তাকে ওয়াকান্ডার রাজা হিসেবে অভিষিক্ত হয়, কিন্তু তার একজন প্রতিদ্বন্দ্বী, যিনি দেশটির বিচ্ছিন্নতাবাদী নীতিমালাগুলোর বর্জিত এবং একটি বিশ্বব্যাপী বিদ্রোহ শুরু করার পরিকল্পনার সাথে দ্বারা টি'চালার শ্রেষ্ঠতার উপর প্রশ্ন তুলে ধরে।
১৯৯২ সালে, ওয়েসলি স্নাইপ্স একটি ব্ল্যাক প্যান্থার চলচ্চিত্রে কাজ করার কৌতুহলতা প্রকাশ করেন, কিন্তু পরিকল্পনাটি স্বীকৃত লাভ করেনি। ২০০৫-এর সেপ্টেম্বর মাসে, মার্ভেল স্টুডিওজ নির্বাচিত মার্ভেল চরিত্রগুলোর উপর নির্মিত চলচ্চিত্রের দশটির মধ্যে একটি হিসেবে একটি ব্ল্যাক প্যান্থার চলচ্চিত্রের ঘোষণা করে, যা প্যারামাউন্ট পিকচার্স দ্বারা পরিবেশিত হবে। মার্ক বেইলিকে জানুয়ারি ২০১১-তে চলচ্চিত্রটির কাহিনি লেখার জন্য এই পরিকল্পনায় নিয়ে আনা হয়। অক্টোবর ২০১৪-তে, ব্ল্যাক প্যান্থার প্রাতিষ্ঠানিকভাবে ঘোষণা করা হয় এবং বোজম্যান চরিত্রটি হিসেবে ক্যাপ্টেন অ্যামেরিকা: সিভিল ওয়ার (২০১৬)-এ প্রথমবারের জন্য আবির্ভূত হন। ২০১৬-এর দিকে, কোল এবং কুগলার চলচ্চিত্রের কাজে জড়িত হন; মে মাসে অধিকতর অভিনয়শিল্পীরাও যোগদান করে, যা ব্ল্যাক প্যান্থার চলচ্চিত্রটিকে প্রধানত কৃষ্ণাঙ্গ অভিনয়শিল্পীর একটি দলের সঙ্গে প্রথম মার্ভেল চলচ্চিত্র বানিয়ে তোলে। আটলান্টা মহানগর অঞ্চল এবং দক্ষিণ কোরিয়ার বুসানে ইইউই/স্ক্রিন জেমস স্টুডিওজে ২০১৭ সালের জানুয়ারি থেকে এপ্রিল পর্যন্ত প্রধান চিত্রগ্রহণ চলতে থাকে।
জানুয়ারি ২৯, ২০১৮-তে, লস অ্যাঞ্জেলসে ব্ল্যাক প্যান্থার-এর প্রিমিয়ার করা হয় এবং দ্বিমাত্রিক, ত্রিমাত্রিক, আইম্যাক্স এবং অন্যান্য পারিতোষিক বৃহত্তর বিন্যাসে ১৬ই ফেব্রুয়ারিতে যুক্তরাষ্ট্রে প্রেক্ষাগৃহে মুক্তি দেওয়া হয়। চলচ্চিত্রটি সমলোচকগণদের দ্বারা এটির পরিচালনা, চিত্রনাট্য, অভিনয় (বিশেষত বোজম্যান, জর্ডান এবং রাইট-এর), পরিচ্ছদ নকশা, প্রযোজনার মান এবং সাউন্ডট্রেকের জন্য প্রশংসিত হয়, যদিও কম্পিউটার-উৎপাদিত গ্রাফিক্স কিছুটা নিন্দিত হয়। বহুসংখ্যক সমলোচকগণ এটিকে এমসিইউ-এর অন্যতম সেরা চলচ্চিত্রের মধ্যে একটি হিসেবে দাবি করেন এবং এটির সাংস্কারিক তাৎপর্য উল্লেখ করে, যার পাশাপাশি সমলোচনার জাতীয় বোর্ড পুরস্কার এবং মার্কিন চলচ্চিত্র প্রতিষ্ঠান পুরস্কারের মতো সংস্থাগুলো এটিকে ২০১৮-এর শীর্ষ ১০টি চলচ্চিত্রের মধ্যে একটি হিসেবে নামকরণ করে। এটির প্রেক্ষাগৃহে চলাকালে, চলচ্চিত্রটি $১.৩৫ বিলিয়ন উপার্জন করে এবং অনেক বক্স অফিস রেকর্ড ভেঙে ফেলে, যার মধ্যে রয়েছে একজন কৃষ্ণাঙ্গ পরিচালক দ্বারা পরিচালিত সর্বোচ্চ-আয়কারী চলচ্চিত্র। এটি সর্বসময়ের নবম সর্বোচ্চ-আয়কারী চলচ্চিত্র এবং উত্তর আমেরিকায় সর্বোচ্চ-আয়কারী তৃতীয় চলচ্চিত্র হয়ে ওঠে। অধিকতর, চলচ্চিত্রটি ২০১৮ সালের যুক্তরাষ্ট্র ও কানাডায় সর্বোচ্চ-আয়কারী চলচ্চিত্রের পাশাপাশি সেই বছরে বিশ্বব্যাপী সর্বোচ্চ-আয়কারী দ্বিতীয় চলচ্চিত্রের খেতাব অর্জন করে।